ai4bharat/Pralekha huggingface dataset:
జల శక్తి మంత్రిత్వ శాఖ
జాతీయ నీటి అభివృద్ధి సంస్థ వార్షిక సర్వసభ్య సమావేశానికి, నదుల అనుసంధానంకోసం ప్రత్యేక కమిటీ సమావేశానికి కేంద్ర జల్ శక్తి రాష్ట్ర మంత్రి రతన్ లాల్ కటారియా అధ్యక్షత వహించారు.
ఆహార భద్రతను పెంచడానికి నీటి కొరత, కరువు పీడిత వ్యవసాయ ప్రాంతాలకు నీటిని అందించడానికి నదుల అనుసంధానం చాలా ముఖ్యమని రతన్ లాల్ కటారియా అన్నారు.
జాతీయ జల అభివృద్ధి సంస్థ  సొసైటీ 34 వ వార్షిక సర్వసభ్య సమావేశం, నదుల ఇంటర్లింకింగ్ ప్రత్యేక కమిటీ  18 వ సమావేశానికి కేంద్ర జల శక్తి మంత్రి రత లాల్ కటారియా ఈ రోజు వీడియో కాన్ఫరెన్స్ ద్వారా అధ్యక్షత వహించారు. ఈ సమావేశంలో ఉత్తర ప్రదేశ్, మధ్యప్రదేశ్, బీహార్, రాజస్థాన్ రాష్ట్రాల జల వనరుల మంత్రులు / జల్ శక్తి, ఐఎల్ఆర్ పై ఏర్పాటయిన టాస్క్ ఫోర్స్ చైర్మన్, మంత్రి సలహాదారు పాటు డబ్ల్యుఆర్, ఆర్డీ & జిఆర్ కార్యరద్శి, వివిధ కేంద్ర రాష్ట్ర ప్రభుత్వ సంస్థల నుండి ఇతర అధికారులు పాల్గొన్నారు.
దేశంలో ఆహార భద్రతను పెంచడానికి నదుల ఇంటర్లింకింగ్ కార్యక్రమం చాలా ముఖ్యమైనదని, నీటి కొరత తీర్చడానికి, కరువు పీడిత ప్రాంతాలకు నీటిని అందించడంలో ఇది చాలా సహాయకారిగా ఉంటుందని జల్ శక్తి మంత్రి సమావేశంలో స్పష్టం చేశారు. సంబంధిత రాష్ట్ర ప్రభుత్వాల ఏకాభిప్రాయం సహకారంతో ఐఎల్ఆర్ కార్యక్రమాన్ని అమలు చేయడానికి భారత ప్రభుత్వం కట్టుబడి ఉందని ఆయన ధృవీకరించారు. ఈ సందర్భంగా మాజీ ప్రధాని అటల్ బిహారీ వాజ్పేయిని గుర్తుచేసుకున్న కటారియా, ఈ ప్రాజెక్ట్ ఆయన ఆశయమని, తనకు కూడా వ్యక్తిగతంగా ఎంతో ప్రియమైనదని అన్నారు.
ఐదు ప్రధాన లింక్ ప్రాజెక్టుల డీపీఆర్ల తయారీ, అంతర్-రాష్ట్ర నదుల మధ్య అనుసంధానానికి సంబంధించిన వివిధ ప్రాజెక్టుల పిఎఫ్ఆర్లు / ఎఫ్ఆర్ల రూపకల్పనలో ఎన్డబ్ల్యూడీఏ సాధించిన పురోగతి గురించి కటారియా అందరికీ వివరించారు. కెన్ - బెట్వా లింక్ ప్రాజెక్ట్ కోసం చాలా క్లియరెన్సులు ఇచ్చామని, డీపీఆర్ లు ఇప్పటికే ఎంపీ,యూపీ రాష్ట్రాలకు ఇచ్చామని వెల్లడించారు. యూపీ, ఎంపీల మధ్య లీన్ సీజన్లో నీటి భాగస్వామ్యంపై ఏకాభిప్రాయం వంటి కొన్ని చిన్న నిర్ణయాలు పెండింగ్లో ఉన్నాయని, సంప్రదింపుల ద్వారా వాటిని పరిష్కరించుకుంటామని అన్నారు. పార్ - తాపి - నర్మదా లింక్ ప్రాజెక్టులో నీటి పంపిణీపైనా చర్చిస్తున్నామని రతన్ చెప్పారు. ఇంటర్లింకింగ్ ఆఫ్ రివర్స్ ప్రోగ్రాం విజయవంతంగా అమలు చేయడానికి సభ్యులందరూ సాయపడాలని, ముఖ్యంగా సంబంధిత రాష్ట్ర ప్రభుత్వాల సహకారం ముఖ్యమని స్పష్టం చేశారు.
కోహీ - మెచి లింక్ ప్రాజెక్టుకు ఇప్పటికే 4,900 కోట్ల రూపాయల పెట్టుబడి క్లియరెన్స్ను మంత్రిత్వ శాఖ మంజూరు చేసిందని అన్నారు. ఇది బీహార్లోని సీమాంచల్ ప్రాంతానికి వరప్రదాయిని అని కటారియా వివరించారు. ఇది ఉత్తర బీహార్లోని భారీ భూభాగాలను వరదలు నుండి రక్షిస్తుంది. అంతేగాక 2.14 లక్షల హెక్టార్ల కు సాగునీరు అందిస్తుంది.
వివిధ ఐఎల్ఆర్ ప్రాజెక్టులపై రాష్ట్రాలు లేవనెత్తిన ఆందోళనలన్నింటినీ పరిష్కరిస్తామని, సంబంధిత రాష్ట్రాల సహకారంతో ఐఎల్ఆర్ కార్యక్రమం ముందుకు వెళ్తుందని ఆశిస్తున్నామని మంత్రి రతన్ లాల్ వివరించారు.
డైరెక్టర్ జనరల్, ఎన్డబ్ల్యూడీఏ ఐఎల్ఆర్ ప్రాజెక్టుల స్థితిగతులు పెండింగ్లో ఉన్న సమస్యలు, అడ్డంకుల గురించి ఈ సమావేశం ఎజెండాలోని అంశాలపై ప్రెజెంటేషన్ ఇచ్చారు. అంతేగాక కేంద్ర రాష్ట్ర ప్రభుత్వాల ప్రతినిధులతో సుదీర్ఘంగా చర్చించారు. బీహార్ డబ్ల్యుఆర్డి మంత్రి విజయ్ కుమార్ చౌదరి, ఉత్తర ప్రదేశ్ జల్ శక్తి మంత్రి మహేంద్ర సింగ్, మధ్యప్రదేశ్ రాష్ట్ర డబ్ల్యుఆర్డి మంత్రి రామ్ కిషోర్కవ్రే, ఐజిఎన్పి మంత్రి ఉదయ్ లాల్ అంజనా కూడా ఐఎల్ఆర్ ప్రాజెక్టులపై తమ అభిప్రాయాలను వ్యక్తం చేశారు.
మంత్రివర్గ సంఘం చర్చలు
కస్టమ్స్ వ్యవహారాలలో పరస్పరం సహాయం మరియు సహకారం అనే అంశాలపై భారతదేశం, ఫిలిప్పీన్స్ ల మధ్య ఒప్పందానికి ఆమోదం తెలిపిన మంత్రివర్గం
(కస్టమ్స్ వ్యవహారాలలో పరస్పర అంశంపై పరస్పరం సహాయాన్ని అందించుకోవడం, ఇంకా సహకరించుకోవడం అనే అంశాలపై భారతదేశం మరియు ఫిలిప్పీన్స్ ల మధ్య ఒక ఒప్పంద పత్రంపై సంతకాలకు మరియు ఆ ఒప్పందం యొక్క అనుమోదానికి సంబంధించి ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఒప్పందం కస్టమ్స్ సంబంధిత నేరాల నివారణలోను మరియు దర్యాప్తునకు అవసరమైన సమాచారాన్ని అందుబాటులోకి తీసుకు రావడంలోను సహాయపడుతుంది. ఈ ఒప్పందం రెండు దేశాల మధ్య వాణిజ్యం సాఫీగా జరిగేందుకు మరియు రెండు దేశాల మధ్య వస్తువుల వ్యాపారం సమర్థమైన రీతిలో జరిగేందుకు కావలసిన క్లియరెన్సులకు మార్గాన్ని సుగమం చేయగలదని ఆశిస్తున్నారు.
జాతీయ స్థాయిలో తత్సంబంధిత న్యాయపరమైన ఏర్పాట్లను ఉభయ దేశాలు పూర్తి చేసిన తరువాత ఈ ఒప్పందం అమలులోకి రాగలదు.
పూర్వరంగం:
ఇరు దేశాల కస్టమ్స్ అధికారుల మధ్య సమాచారంతో పాటు రహస్య సమాచారం యొక్క ఆదాన ప్రదానం కోసం ఒక లీగల్ ఫ్రేమ్ వర్క్ కు ఈ ఒప్పందం వీలు కల్పిస్తుంది. కస్టమ్స్ చట్టాలు సముచిత రీతిలో వర్తించే విధంగాను, కస్టమ్స్ నేరాల నివారణలోను మరియు కస్టమ్స్ నేరాల దర్యాప్తు లోను ఈ ఒప్పందం సహాయకారిగా ఉండడంతో పాటు, చట్ట సమ్మతమైన వ్యాపారం అభివృద్ధి చెందేందుకు కూడా ఈ ఒప్పందం తోడ్పడనుంది. ఇరు పక్షాలకు చెందిన కస్టమ్స్ పాలన యంత్రాంగాల సహ సమ్మతితో ప్రతిపాదిత ఒప్పందం యొక్క ముసాయిదా పాఠాన్ని ఖరారు చేయడమైంది. భారతదేశ కస్టమ్స్ విభాగం యొక్క అవసరాలను మరియు ఆందోళనలను ఈ ముసాయిదా ఒప్పందం లెక్క లోకి తీసుకొంటుంది. మరీ ముఖ్యంగా, ప్రకటించిన కస్టమ్స్ విలువ యొక్క ఖచ్చితత్వానికి సంబంధించినటువంటి సమాచారాన్ని ఇచ్చి పుచ్చుకోవడం పైన, రెండు దేశాల మధ్య లావాదేవీలు జరుగుతున్న వస్తువుల యొక్క సర్టిఫికెట్స్ ఆఫ్ ఆరిజిన్ యొక్క ప్రామాణికత పైన ఈ ముసాయిదా ఒప్పందం శ్రద్ధ వహిస్తుంది.
రసాయనాలు, ఎరువుల మంత్రిత్వ శాఖ
2025 నాటికి భారత రసాయన పరిశ్రమలో 8 లక్షల కోట్ల పెట్టుబడులు : సదానంద గౌడ
ప్రపంచ రసాయన, పెట్రో కెమికల్ రంగంలో అగ్రగామి దేశంగా భారత్
భారత రసాయన, పెట్రోకెమికల్ రంగంలో 2025నాటికి ఎనిమిది లక్షల కోట్ల రూపాయలు పెట్టుబడులుగా రానున్నాయని కేంద్ర రసాయనాలు, ఎరువుల శాఖ మంత్రి శ్రీ సదానంద గౌడ వెల్లడించారు. న్యూ ఢిల్లీలో ఆయన 11వ ఇండియా కెమ్ 2021 సదస్సును ప్రారంభించారు. ఈ సందర్భంగా మాట్లాడిన శ్రీ గౌడ దేశంలో రసాయన, పెట్రో కెమికల్ రంగాలు వేగంగా అభివృద్ధి చెందుతున్నాయని అన్నారు. ' రసాయనాలు పెట్రోకెమికల్స్ ఉత్పత్తి కేంద్రంగా భారతదేశం" అనే అంశంపై రసాయన పెట్రోకెమికల్స్ శాఖ, ఫిక్కీ ఈ సదస్సును నిర్వహించాయి. ప్రధానమంత్రి ఆశిస్తున్న ఆత్మ నిర్భర్ భారత్ నిర్మాణానికి రసాయన పెట్రోకెమికల్స్ రంగంలో జరుగుతున్నఅభివృద్ధి సహకరిస్తుందని మంత్రి తెలిపారు. ప్రభుత్వం ప్రారంభించిన 12 పిఎల్ఐ పథకాల వల్ల ప్రత్యక్షంగా లేదా పరోక్షంగా రసాయన రంగానికి ప్రయోజనం కలుగుతుందని ఆయన అన్నారు. రసాయన రంగాన్ని ప్రాధాన్యతా రంగంగా ప్రభుత్వం గుర్తించిందని తెలిపిన మంత్రి 2021-21 బడ్జెట్ లో నాఫ్తా పై దిగుమతి సుంకాన్ని నాలుగు నుంచి 2.05 శాతానికి తగ్గించమని అన్నారు. సదస్సును నిర్వహించిన రసాయన శాఖ మరియు ఫిక్కీ లను ఆయన అభినందించారు.
ప్రపంచంలో వేగంగా అభివృద్ధి చెందుతున్న ఆర్థిక వ్యవస్థలలో ఒకటిగా భారతదేశం అభివృద్ధి చెందుతున్నదని రసాయనాలు మరియు ఎరువుల మంత్రిత్వ శాఖ రసాయనాలు మరియు పెట్రోకెమికల్స్ విభాగం కార్యదర్శి శ్రీ యోగేంద్ర త్రిపాఠి అన్నారు. భారతదేశాన్ని ప్రముఖ రసాయనాలు మరియు పెట్రోకెమికల్స్ హబ్గా అభివృద్ధి చేయాలన్న లక్ష్యంతో ఇండియా కెమ్ -2021 నిర్వహిస్తున్నామని ఆయన అన్నారు. పారిశ్రామిక కారిడార్ల అభివృద్ధి, జాతీయ మౌలిక సదుపాయాల కల్పనకు జాతీయ అమలు జరుగుతున్న పథకాలు,వేతన రేట్లు లాంటి అంశాల వల్ల ఇతర దేశాలతో పోల్చి చూస్తే భారతదేశం ముందు వున్నదని ఆయన వివరించారు.
పెట్టుబడులు పెట్టడానికి అవసరమైన అన్ని వసతులు తమ రాష్ట్రంలో ఉన్నాయని ఒడిశా పరిశ్రమల శాఖ మంత్రి కెప్టెన్ దిబ్యా శంకర్ మిశ్రా తెలిపారు. తమ రాష్ట్రంలో పెట్టుబడులు పెడితే పెట్టుబడిదారులకు ప్రయోజనం కలుగుతుందని ఆయన అన్నారు. పెట్టుబడిదారులకు అవసరమైన అన్ని సౌకర్యాలను కల్పించడానికి వ్యవస్థను అభివృద్ధి చేశామని ఆయన చెప్పారు. రాష్ట్రంలో పరిశ్రమలను నెలకొల్పి వ్యాపారం సాగించాచడానికి సులభతరం వాణిజ్యం లాంటి అనేక సంస్కరణలను తమ ప్రభుత్వం అమలు చేస్తున్నాదని ఆయన వివరించారు. రసాయనాలు పెట్రోకెమికల్స్ రంగంలో పెట్టుబడులు పెట్టడానికి పారిశ్రామికవేత్తలు ఆంధ్రప్రదేశ్ కు ప్రాధాన్యత ఇస్తున్నారని ఆ రాష్ట్ర పరిశ్రమల శాఖ మంత్రి మేకపాటి గౌతమ్ రెడ్డి తెలిపారు. పెట్రోకెమికల్ రంగాన్ని అభివృద్ధి చేయడానికి చర్యలు తీసుకుంటున్న కేంద్రప్రభుత్వాన్ని ఆయన అభినందించారు.
ఈ సందర్భంగా జరిగిన ప్రపంచ సీఈఓల సమావేశంలో భారతదేశంలో పెట్టుబడులను పెట్టడానికి గల అవకాశాలను చర్చించారు.
ప్రధాన మంత్రి కార్యాలయం
ఎన్నికల్లో విజయం సాధించిన అంగ్ సాన్ సూ కీ, ఎన్ ఎల్ డి పార్టీకి ప్రధాని అభినందనలు
మయన్మార్ ఎన్నికల్లో అంగ్ సాన్ సూకీ, ఎన్ ఎల్ డి విజయం సాధించిన నేపథ్యంలో ప్రధాని శ్రీ నరేంద్ర మోదీ అభినందనలు తెలిపారు.
ఎన్నికల్లో విజయం సాధించినందుకుగాను అంగ్ సాన్ సూకీ, ఎన్ ఎల్ డికి నా అభినందనలు తెలియజేస్తున్నానంటూ ప్రధాని శ్రీ నరేంద్ర మోదీ ట్వీటు చేశారు. మయన్మార్ లో ప్రజాస్వామ్యం నెలకొల్పే దిశగా తీసుకుంటున్న చర్యల్లోభాగంగా విజయవంతంగా ఎన్నికలు నిర్వహించడం అభినందనీయమని ఆయన అన్నారు. ఇరు దేశాల మధ్యన వున్న సంప్రదాయ బంధాలను, స్నేహాలను బలోపేతం చేసుకోవడానికి వీలుగా మీతో కలిసి పని చేయడానికి ఎదురు చూస్తూ వున్నానంటూ ప్రధాని తన ట్వీటులో పేర్కొన్నారు.
ప్రధాన మంత్రి కార్యాలయం
సిబిఎస్ఇ పన్నెండో తరగతి పరీక్షల లో ఉత్తీర్ణులైనవారందరికీ అభినందనల ను తెలిపిన ప్రధాన మంత్రి
సిబిఎస్ఇ పన్నెండో తరగతి పరీక్షల లో ఉత్తీర్ణులు అయినటువంటి #ExamWorriors అందరికి ప్రధాన మంత్రి శ్రీ నరేంద్ర మోదీ అభినందనల ను తెలియ జేశారు.
ప్రధాన మంత్రి అనేక ట్వీట్ లలో,
‘‘సిబిఎస్ఇ పన్నెండో తరగతి పరీక్షల లో ఉత్తీర్ణులు అయిన #ExamWarriors ను అందరిని నేను అభినందిస్తున్నాను. ఈ యువజనుల కఠోర శ్రమ ను మరియు దృఢసంకల్పాన్ని చూసి నేను గర్వపడుతున్నాను. ఈ యువజనుల సాఫల్యం లో మహత్తరమైనటువంటి పాత్ర ను పోషించినందుకు వారి తల్లితండ్రుల కు మరియు గురువుల కు నేను అభినందనల ను తెలియ జేస్తున్నాను.’’
‘‘12వ తరగతి పరీక్షల ను మరింత బాగా వ్రాయాల్సింది అని భావిస్తున్నటువంటి తెలివితేటలు గల యువజనుల కు నేను చెప్పదలచుకున్నది ఏమిటి అంటే- రాబోయే కాలాల్లో మీరు సాధించాల్సింది ఎంతో ఉంది. పరీక్షల తాలూకు ఒక సెట్ మీరేమిటో అనేది చెప్పజాలదు. మీకు ఆసక్తి ఉన్నటువంటి రంగాల లో మీ యొక్క ప్రతిభ ను సద్వినియోగం చేసుకోండి. మీరు తప్పక పెద్ద సాఫల్యాన్ని దక్కించుకొంటారు- అనేదే.’’ అని పేర్కొన్నారు.
ప్రధాన మంత్రి కార్యాలయం
ప్రధానమంత్రి శ్రీ నరేంద్రమోదీ మరియు కంబోడియా ప్రధానమంత్రి గౌరవనీయులు సండెక్ అక్క మోహ సేన పడేయ్ టెకో హున్ సేన్ మధ్య టెలిఫోన్ సంభాషణ.
ప్రధానమంత్రి శ్రీ నరేంద్రమోదీ ఈ రోజు కంబోడియా ప్రధానమంత్రి గౌరవనీయులు సండెక్ అక్క మోహ సేన పడేయ్ టెకో హున్ సేన్ తో టెలిఫోన్ లో మాట్లాడారు.
కోవిడ్-19 మహమ్మారి గురించి ఇరువురు నాయకులు చర్చించారు. ఒకరి దేశంలో చిక్కుకున్న మరొకరి దేశస్థులను వారి స్వదేశాలకు తరలించే ప్రక్రియలో పరస్పరం సహకారాన్ని కొనసాగించాలని వారు అంగీకరించారు.
భారతదేశంతో నాగరిక మరియు సాంస్కృతిక సంబంధాలను పంచుకుంటూ, ఆసియాన్ లో ముఖ్య సభ్యదేశమైన కంబోడియాతో తన సంబంధాన్ని మరింత బలోపేతం చేసుకోవాలన్న భారతదేశ నిబద్ధతను ప్రధానమంత్రి వ్యక్తం చేశారు.
ఐ.టి.ఈ.సి. పధకం కింద సామర్ధ్య నిర్మాణం, మెకాంగ్-గంగా సహకార ఫ్రేమ్ వర్క్ కింద క్విక్ ఇంపాక్ట్ ప్రాజెక్టులతో సహా ఇరు దేశాల మధ్య నెలకొన్న బలమైన అభివృద్ధి భాగస్వామ్యాన్ని ఇరువురు నాయకులు సమీక్షించారు
భారతదేశంతో తమ దేశానికి ఉన్న సంబంధాల ప్రాముఖ్యతను కంబోడియా ప్రధానమంత్రి నొక్కి చెప్పారు. కంబోడియా వ్యక్తం చేసిన మనోభావాలకు ప్రతిస్పందిస్తూ, భారతదేశం అవలింబిస్తున్న "యాక్ట్ ఈస్ట్ విధానం" లో కంబోడియా పోషిస్తున్న విలువైన పాత్రను ప్రధానమంత్రి నరేంద్రమోదీ ప్రశంసించారు.
రక్షణ మంత్రిత్వ శాఖ
విధి నిర్వహణలో ప్రాణాలు కోల్పోయిన బీఆర్ఓ క్యాజువల్ పెయిడ్ లేబర్ మృతదేహాలను ను స్వస్థలానికి పంపేలా ఏర్పాట్లు
- బీఆర్ఓ సిబ్బంది మాదిరిగా మృత దేహాలను భద్రపరచడం, రవాణాకూ వెసులుబాటు
- ప్రతిపాదనలకు ఆమోదం తెలిపిన కేంద్ర రక్షణ మంత్రి శ్రీ రాజ్నాథ్ సింగ్
- బీఆర్ఓ ప్రాజెక్ట్లలో విధులు నిర్వహిస్తూ మరణించిన సీపీఎల్ల అంత్యక్రియల వ్యయం రూ.1000 నుండి రూ.10,000కి పెంపు
- మృత దేహాలను రవాణా చేయడానికి & అంత్యక్రియలకు అయ్యే ఖర్చు కూడా ప్రభుత్వమే భరిస్తుంది
బోర్డర్ రోడ్స్ ఆర్గనైజేషన్  సంస్థ ‘జనరల్ రిజర్వ్ ఇంజినీర్ ఫోర్స్’  సిబ్బందికి అందుబాటులో ఉన్న ‘ప్రిజర్వేషన్ అండ్ ట్రాన్స్పోర్టేషన్ ఆఫ్ ది మోర్టల్ రిమైన్స్’  విషయమై ప్రస్తుత నిబంధనలను ‘సాధారణం చెల్లింపు కార్మికులకూ’  పొడిగించేందుకు రక్షణ మంత్రి శ్రీ రాజ్నాథ్ సింగ్ ఆమోదించారు. సీపీఎల్ల అంత్యక్రియల వ్యయాన్ని రూ.1,000 నుంచి రూ.10,000కు పెంచేందుకు ఆయన ఆమోదం తెలిపారు. వర్క్సైట్లో అంత్యక్రియలు నిర్వహించబడుతున్న బీఆర్ఓ ప్రాజెక్ట్లలో ప్రభుత్వ బోనాఫైడ్ డ్యూటీలో ఉన్నప్పుడు ఏదైనా సీపీఎల్ మరణించిన సందర్భంలో దీనిని ప్రభుత్వం భరిస్తుంది. సీపీఏలు సరిహద్దు ప్రాంతాలలో రోడ్ల నిర్మాణం కోసం బీఆర్ఓలచే నియమించబడతారు. వారు ప్రతికూల వాతావరణం మరియు కఠినమైన పని పరిస్థితులలో బీఆర్ఓ సిబ్బందితో చేతులు కలిపి పని చేస్తారు. దీని వలన కొన్నిసార్లు ప్రాణనష్టం జరుగుతుంది. ఇప్పటి వరకు, ప్రభుత్వ ఖర్చుతో మృత దేహాలను భద్రపరచి స్వస్థలాలకు తరలించే సదుపాయం కేవలం జీఆర్ఈఎఫ్ సిబ్బందికి మాత్రమే అందుబాటులో ఉండేది. ఇలాంటి పరిస్థితుల్లో పనిచేస్తున్న సీపీఎల్లకు ఈ సౌకర్యం లేకుండా పోయింది. వారు మరణిస్తే రవాణా భారం మృతుల కుటుంబాలపై పడుతుండేవి. ఆర్థిక వనరుల కొరత కారణంగా, మరణించిన వారి కుటుంబం చాలా పరిస్థితులలో విమాన ఛార్జీలు లేదా రోడ్డు రవాణా ఖర్చులను భరించలేకపోతున్నారు. మరణించిన కుటుంబం వారు అంత్యక్రియలు మరియు ఇతర సంబంధిత ఖర్చులను భరించడం చాలా కష్టంగా ఉంటుంది. అటువంటి పరిస్థితులలో మరణించిన సీపీఎల్ల యొక్క బంధువు/చట్టబద్ధమైన వారసులు, దేశం కోసం తమ ప్రాణాలను అర్పించిన వారి బంధువులకు అంత్యక్రియలు చేయడం ద్వారా నివాళులర్పించే అవకాశం లభించదు. రక్షణ మంత్రి బీఆర్ఓ పని ప్రాంతాలను లను సందర్శించినప్పుడు, సీపీఎల్ల కష్టమైన పని పరిస్థితులను వీక్షించారు. వారి సంక్షేమం గురించి అడిగి తెలుసుకున్నారు. వారికి తగిన సంక్షేమ చర్యలను రూపొందించమని బీఆర్ఓ ని ఆదేశించారు. ఈ కొత్త సంక్షేమ చర్యలు, మరణించిన వారిపై ఆధారపడిన వారు తమ ప్రియమైన వారికి మర్యాదపూర్వకంగా అంత్యక్రియలు నిర్వహించేందుకు వీలు కల్పిస్తాయి.
ప్రధాన మంత్రి కార్యాలయం
గుడీ పడ్ వా సందర్భం లో ప్రజల కు శుభాకాంక్షలు తెలిపిన ప్రధాన మంత్రి
గుడీ పడ్ వా ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
శ్రీ నరేంద్ర మోదీ ఒక ట్వీట్ లో ఈ కింది విధం గా పేర్కొన్నారు:
‘‘రాబోయే సంవత్సరం ప్రతి ఒక్కరి జీవనం లో చక్కని ఆరోగ్యాన్ని, సమృద్ధి ని ప్రసాదించు గాక’’
గుడీ పడ్ వా సందర్భం లో ఇవే శుభాకాంక్షలు.
ఆర్ధిక వ్యవహారాల మంత్రివర్గ సంఘం
ఆర్థిక వ్యవహారాల మంత్రివర్గ సంఘం 
మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్ లో మెసర్స్ ఎటిసి ఏశియా పసిఫిక్ పిటిఇ. లిమిటెడ్ ద్వారా 2480.92 కోట్ల రూపాయల ఎఫ్డిఐ కి ఆమోదం తెలిపిన మంత్రిమండలి
మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్ కు చెందిన ఈక్విటీ వాటా మూలధనం లో 12.32 శాతాన్ని  పొందడానికి మెసర్స్ ఎటిసి ఏశియా పసిఫిక్ పిటిఇ లిమిటెడ్ దాఖలు చేసిన ఎఫ్డిఐ ప్రస్తావన  కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన ఆర్థిక వ్యవహారాల మంత్రివర్గ సంఘం  సమావేశం ఆమోదం తెలిపింది. మెసర్స్ టాటా టెలీ సర్వీసెస్ లిమిటెడ్  తో పాటు టాటా సన్స్ ప్రైవేట్ లిమిటెడ్  లు వాటి పుట్ ఆప్శన్ ను వినియోగించుకోవడం ఈ పరిణామానికి దారితీసింది.
దీనితో 2480.92 కోట్ల రూపాయల విదేశీ ప్రత్యక్ష పెట్టుబడి  దేశం లోకి తరలిరానుంది. ఈ ఆమోదం లభించడంతో ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్  లో మెసర్స్ ఎటిసి ఏశియా పసిఫిక్ పిటిఇ లిమిటెడ్  మొత్తం ఎఫ్ డిఐ 2018-19 ఆర్థిక సంవత్సరం నుంచి 2020-21 ఆర్థిక సంవత్సరం మధ్య కాలం లో 5417.2 కోట్ల రూపాయలుగా లెక్క తేలుతుంది.
వివరాలు:
1) టెలికం ఆపరేటర్ లకు టెలికమ్యూనికేషన్ సంబంధిత మౌలిక సదుపాయాల సేవలను అందించే వ్యాపారంలో నిమగ్నమైన కంపెనీ యే మెసర్స్ ఎటిసి టెలికం ఇన్ఫ్రాస్ట్రక్చర్ ప్రైవేట్ లిమిటెడ్.
2) కంపెనీ కి 86.36 శాతం వరకు ఎఫ్డిఐ ని సమకూర్చుకొనేందుకు ఆమోదం ఉండగా, తాజా మంజూరు తో అది హెచ్చి 98.68 శాతానికి  చేరుకోగలదు.
3) 2020-21 ఆర్థిక సంవత్సరం లో మెసర్స్ ఎటిసి ఏశియా పసిఫిక్ పిటిఇ లిమిటెడ్ ద్వారా మెసర్స్ ఎటిసి టెలికం ఇన్ ఫ్రాస్ట్రక్చర్ ప్రైవేట్ లిమిటెడ్ లో ప్రత్యక్ష విదేశీ పెట్టుబడి 2480.92 కోట్ల మేరకు ఉండబోతోంది. ఇక 2018-19 ఆర్థిక సంవత్సరంలో ఎఫ్ డిఐ ప్రస్తావనలు  లకు ఇచ్చిన మంజూరులను పరిశీలిస్తే మొత్తం కలిపితే 5417.2 కోట్ల రూపాయలు అవుతుంది.
ప్రభావం:
భారతదేశం లోకి తరలివచ్చే విదేశీ మూలధనం ఆర్థిక వృద్ధిని పెంచడంతో పాటు నూతన ఆవిష్కరణలకు దన్నుగా ఉండగలదు.
పూర్వరంగం:
టెలికం సేవల రంగం లో 100 శాతం వరకు ఎఫ్డిఐ ని అనుమతించడమైంది. దీనిలో 49 శాతం ఆటోమేటిక్ రూటు లో, 49 శాతం తరువాత భాగం గవర్నమెంట్ మాధ్యమం లో ఉంటుంది. అయితే, ఇది- టెలికమ్యూనికేశన్స్ విభాగం  ద్వారా ఎప్పటికప్పుడు ఆధికారికంగా ప్రకటించే లైసెన్స్, భద్రత పరమైన షరతులను లైసెన్సు పొందగోరుతున్న సంస్థతో పాటు ఇన్వెస్టర్ లు కూడా పాటించాలి అనే షరతు కు లోబడి- అమలులో ఉంటుంది.
కంపెనీ టెలికమ్యూనికేశన్స్ విభాగం ద్వారా మంజూరు అయిన వివిధ అనుమతుల ప్రకారం టెలికం ఆపరేటర్ లకు పాసివ్ టెలికం ఇన్ఫ్రాస్ట్రక్చర్ సర్వీసులను అందించే వ్యాపారం లో నిమగ్నమై ఉంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
డిజిటల్ సాధికారతను ప్రోత్సహించడం.. ఎంఎస్ఎంఈ ల వ్యాపారం సులభతరం..
- ఈ దిశగా వివిధ డిజిటల్ కార్యక్రమాలను చేపట్టిన కేంద్ర ప్రభుత్వం
డిజిటల్ సాధికారతను ప్రోత్సహించడానికి మరియు ఎంఎస్ఎంఈల వ్యాపారాన్ని సులభతరం చేయడానికి ప్రభుత్వం వివిధ డిజిటల్ కార్యక్రమాలను చేపట్టింది. ఆన్లైన్ రిజిస్ట్రేషన్ కోసం ఉదయం రిజిస్ట్రేషన్ పోర్టల్, ఎంఎస్ఎంఈ ల ఫిర్యాదుల పరిష్కారం కోసం ఛాంపియన్స్ పోర్టల్, ఆన్లైన్ సేకరణ కోసం ప్రభుత్వ ఇ-మార్కెట్ప్లేస్ , డిస్కౌంట్ ఇన్వాయిస్ల కోసం ట్రేడ్ రిసీవబుల్స్ డిస్కౌంటింగ్ సిస్టమ్  మరియు ఆన్లైన్ మార్కెటింగ్ సపోర్టింగ్ కోసం ఎంఎస్ఎంఈమార్ట్ డాట్ కామ్ ఉన్నాయి. దీనికి తోడుగా కేంద్ర మంత్రిత్వ శాఖలు / విభాగాలు / సీపీఎస్ఈలు / రాష్ట్ర ప్రభుత్వాలు మొదలైన వాటి ద్వారా ఆలస్యంగా చెల్లింపులకు సంబంధించిన దరఖాస్తులను పూరించడానికి మైక్రో మరియు స్మాల్ ఎంటర్ప్రైజెస్  మరియు ఎంఎస్ఎంఈ సమాధాన్ పోర్టల్, సెంట్రల్ పబ్లిక్ సెక్టార్ ఎంటర్ప్రైజెస్  ద్వారా సేకరణను పర్యవేక్షించడానికి ఎంఎస్ఎంఈ సంబంధ్ మొదలైనవి అందుబాటులోకి తెచ్చారు. దీనికి తోడు దేశంలోని ఎంఎస్ఎంఈల డిజిటల్ సాధికారత కోసం ఎంఎస్ఎంఈ మంత్రిత్వ శాఖ ఎంఎస్ఎంఈ ఛాంపియన్స్ స్కీమ్ల క్రింద అవగాహన పెంచడానికి, క్లౌడ్ ఆధారిత డిజిటల్ సాధనాల వినియోగానికి 'డిజిటల్ ఎంఎస్ఎంఈ స్కీమ్'ను కూడీ అందుబాటులోకి తెచ్చారు. ఇప్పటి వరకు రూ. 1.39 కోట్ల ఎంఎస్ఎంఈలు ఉదయం రిజిస్ట్రేషన్ పోర్టల్లో నమోదు చేయబడ్డాయి. వివిధ కార్యక్రమాల ద్వారా మరింత ప్రయోజనం పొందుతున్నాయి. కేంద్ర మంత్రిత్వ శాఖలు / విభాగాలు / సీపీఎస్ఈల నుండి కొనుగోళ్లు సుమారు రూ.139018 కోట్లుగా నిలిచాయి. ఎంఎస్ఈల కోసం పబ్లిక్ ప్రొక్యూర్మెంట్ పాలసీ  కింద ఎంఎస్ఈల నుండి మరియు ఎంఎస్ఎంఈలు దాఖలు చేసిన 22,974 దరఖాస్తులను ఎంఎస్ఈఎఫ్సీ కౌన్సిల్ పరిష్కరించింది. సూక్ష్మ చిన్న మరియు మధ్యతరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభకు ఇచ్చిన లిఖితపూర్వక సమాధానంలో ఈ సమాచారం అందించారు.
ప్రధాన మంత్రి కార్యాలయం
అరుణాచల్ ప్రదేశ్ స్థాపన దినం నాడు ఆ రాష్ట్ర ప్రజలకు శుభాకాంక్షలు తెలిపిన ప్రధాన మంత్రి
అరుణాచల్ ప్రదేశ్ స్థాపన దినం నాడు ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలియ జేశారు.
ప్రధాన మంత్రి ఒక ట్వీట్ లో -
‘‘చైతన్యాని కి మరియు దేశభక్తి కి పర్యాయపదం గా ఉన్న అరుణాచల్ ప్రదేశ్ ప్రజల కు ఆ రాష్ట్ర స్థాపన దినోత్సవ శుభాకాంక్షలు. ఆ రాష్ట్ర ప్రజలు అనేక రంగాల లో భారతదేశ పురోగతి కి దోహదపడ్డారు. రాబోయే కాలాల్లో అరుణాచల్ ప్రదేశ్ వృద్ధి పథం లో నూతన శిఖరాలను చేరుకోవాలని ప్రార్థిస్తున్నాను’’ అని పేర్కొన్నారు.
రక్షణ మంత్రిత్వ శాఖ
సీఎస్డీల నుండి ఏఎఫ్డి-ఐ వస్తువులను కొనుగోలు చేసేందుకు ఆన్లైన్ పోర్టల్ను రక్షణమంత్రి శ్రీరాజ్నాథ్ సింగ్ ప్రారంభించారు.
రక్షణమంత్రి శ్రీ రాజనాథ్ సింగ్ ఈ రోజు https://afd.csdindia.gov.in/ ఆన్లైన్ పోర్టల్ను ప్రారంభించారు. ఎగైనెస్ట్ ఫర్మ్ డిమాండ్ వస్తువులను సిఎస్డి క్యాంటీన్స్ నుండి కొనుగోలు చేసేందుకు ఈ ఆన్లైన్ పోర్టల్ ఉపయోగపడుతుంది. సుమారు 45 లక్షలమంది సీఎస్డి లబ్దిదారులైన సాయుధ దళాలు మరియు రిటైర్డ్ వ్యక్తులకు సేవలందించేందుకు ఈ ఆన్లైన్ పోర్టల్ ఉపయోగపడుతుంది. ఈ పోర్టల్ ద్వారా ఏఎఫ్డి-ఐ వస్తువులు  వారి ఇంటినుండే కొనుగోలు చేసుకునే సౌలభ్యం ఏర్పడుతుంది.
ఈ పోర్టల్ ప్రారంభాన్ని రక్షణమంత్రి ప్రశంసించారు. జవాన్లు మరియు సాయుధ దళాల అధికారుల సంక్షేమం పట్ల ప్రభుత్వం యొక్క నిబద్ధతను ఇది తెలియజేస్తోందని చెప్పారు. ఈ ప్రాజెక్ట్ను విజయవంతంగా పూర్తిచేసిన బృందాన్ని ఆయన అభినందించారు. ప్రధానమంత్రి శ్రీ నరేంద్ర మోదీ చేపట్టిన డిజిటల్ ఇండియాకు అనుగుణంగా ఈ ప్రాజెక్ట్ ఉందని శ్రీ రాజ్నాథ్ సింగ్ అన్నారు.
ఈ కార్యక్రమం న్యూ ఢిల్లీలో జరిగింది. పోర్టల్ ట్రయల్ రన్ సందర్భంగా https://afd.csdindia.gov.in/ వెబ్పోర్టల్లో కార్లు / మోటార్సైకిళ్ల బుక్చేసుకున్నవారికి వాటిని అందించే కార్యక్రమం ముంబై, న్యూఢిల్లీ, అహ్మదాబాద్ మరియు జైపూర్ నుండి ప్రత్యక్ష ప్రసారం చేశారు. ఇప్పుడు ఈ పోర్టల్ అధికారికంగా ప్రారంభించబడింది. తద్వారా లబ్దిదారులకు ఇకపై వేగంగా మరియు సులభతరమైన సేవలు అందుతాయి.
ఈ కార్యక్రమంలో చీఫ్ ఆఫ్ డిఫెన్స్ స్టాఫ్ జనరల్ బిపిన్ రావత్, నావల్ స్టాఫ్ చీఫ్ అడ్మిరల్ కరంబీర్ సింగ్, ఎయిర్ స్టాఫ్ చీఫ్ ఎయిర్ చీఫ్ మార్షల్ ఆర్కెఎస్ భదౌరియా, రక్షణ కార్యదర్శి డాక్టర్ అజయ్ కుమార్తో పాటు ఇతర ప్రముఖులు పాల్గొన్నారు.
ప్రధాన మంత్రి కార్యాలయం
ఛత్తీస్ గఢ్ రాష్ట్ర అవతరణ దినోత్సవం సందర్భంగా ప్రజలకు ప్రధాని శుభాకాంక్షలు
రాష్ట్ర అవతరణ దినోత్సవం సందర్భంగా ఛత్తీస్ గఢ్ ప్రజలకు ప్రధాని శ్రీ నరేంద్ర మోదీ శుభాకాంక్షలు తెలిపారు."ప్రాచీన కాలం నుండి వివిధ సంస్కృతులకు కేంద్రంగా ఉన్న ఈ రాష్ట్రం పురోగతి మరియు శ్రేయస్సు మార్గంలో కొనసాగాలని నేను కోరుకుంటున్నాను" అని ప్రధాని అన్నారు.
నీతి ఆయోగ్
ప్రభుత్వ రంగ బ్యాంకుల ప్రైవేటీకరణపై మీడియాలో వస్తున్న వార్తల ఖండన
ప్రభుత్వరంగ బ్యాంకుల ప్రైవేటీకరణపై నీతీ ఆయోగ్ విడుదల చేసిన జాబితా అంటూ మీడియాలో తప్పుడు సందేశం ప్రచారమవుతోంది. ఈ క్రమంలో మీడియా ప్రస్తావిస్తున్న అటువంటి జాబితాను దేనినీ నీతీ ఆయోగ్ ఏ రూపంలోనూ విడుదల చేయలేదని స్పష్టం చేయడం జరుగుతోంది.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పట్టణ అడవులపై ప్రత్యేక దృష్టి పెడుతూ పర్యావరణ దినోత్సవపు వేడుకలు
ప్రతి ఏడాది జూన్ 5వ తేదీన ప్రపంచ పర్యావరణ దినోత్సవం  జరుపబడుతుంది.
(ప్రపంచ పర్యావరణ దినోత్సవం పురస్కరించుకొని కేంద్ర పర్యావరణ, అటవీ మరియు వాతావరణ మార్పుల మంత్రిత్వ శాఖ అనేక కార్యక్రమాలను నిర్వహిస్తుంది. యూఎన్ఈపీ ప్రకటించిన తగిన ఇతివృత్తంపై దృష్టిసారిస్తూ ఈ వేడుకలు నిర్వహించబడుతాయి. ఈ ఏడాది "జీవవైవిధ్యం"
థీమ్ను నిర్ణయించారు. కోవిడ్-19 మహమ్మారి నేపథ్యం ప్రబలంగా ఉన్న పరిస్థితుల దృష్ట్యా మంత్రిత్వ శాఖ ఈ సంవత్సరం ప్రపంచ పర్యావరణ దినోత్సవ వేడుకల్ని వర్చువల్ విధానంలో నిర్వహించాలని నిర్ణయించారు. ప్రపంచ పర్యావరణ దినోత్సవ వేడుకలను నగర్ వన్  పై ప్రత్యేక దృష్టి సారించనున్నారు. ఈ ఏడాది నిర్వహించనున్న కార్యక్రమానికి ముఖ్య అతిథిగా కేంద్ర పర్యావరణ, అటవీ, వాతావరణ మార్పుల శాఖ మంత్రి శ్రీ ప్రకాష్ జవదేకర్ హాజరుకానున్నారు. ఈ కార్యక్రమం శుక్రవారం  ఉదయం 9 గంటల నుండి https://www.youtube.com/watch?v=IzMQuhmheoo పై ప్రత్యక్షంగా ప్రసారం కానుంది. భారతదేశం తక్కువ భూభాగం మరియు ఎక్కువ మానవ మరియు పశువుల జనాభా ఉన్నప్పటికీ జీవవైవిధ్యంలో దాదాపు 8 శాతం ఉంది. భారత దేశం అనేక రకాల జంతువులు మరియు మొక్కలతో గొప్ప జీవవైవిధ్యతను కలిగి ఉంది. అనేక స్థానిక జాతులను కలిగి ఉన్న 35 గ్లోబల్ బయో-డైవర్సిటీ హాట్స్పాట్లలో నాలుగింటిని కలిగి ఉంది. జీవవైవిధ్య పరిరక్షణ సాంప్రదాయకంగా మారుమూల అటవీ ప్రాంతాలకు మాత్రమే పరిమితం చేయబడింది. అయితే పెరుగుతున్న పట్టణీకరణతో పట్టణ ప్రాంతాల్లో కూడా జీవవైవిధ్యాన్ని కాపాడుకోవాల్సిన అవసరం ఏర్పడింది. కేంద్ర పర్యావరణ, అటవీ మరియు వాతావరణ మార్పుల మంత్రిత్వ శాఖ 200 కార్పొరేషన్లు మరియు నగరాల్లో పట్టణాలలోనూ వనాల్ని సృష్టించేందుకు వీలుగా ఒక పథకాన్ని తిరిగి ప్రారంభించింది. ఈ నగరాలన్నింటిలో పలు తోటలు ఉన్నాయి కాని అటవీ ప్రాంతం లేని కారణంగా సర్కారు దీనిని పునఃప్రారంభించింది. ఈ నగరాల శ్వాసకోశ సామర్థ్యాన్ని సృష్టించడం మరియు పెంపొందించడానికి పట్టణ అటవీకరణ పక్రియ దోహదం చేయనుంది.
పుణె నగరంలో 40 ఎకరాల అటవీ భూమిపై అడవి ప్రాంతం అభివృద్ధి చేయబడింది. ఇందులో 65000 కి పైగా చెట్లు, 5 చెరువులు, 2 వాచ్ టవర్లు ఏర్పాటు చేయబడ్డాయి. ఇందులో పలు చెట్లు 25-30 అడుగుల వరకు పెరుగుతున్నాయి. ఈ సంవత్సరం నిర్ధారిత ప్రాంతలలో మరిన్ని మొక్కలు నాటనున్నారు. నేడు ఈ అడవిలో 23 జాతుల మొక్కలు, 29 పక్షి జాతులు, 15 సీతాకోకచిలుక జాతులు, 10 సరీసృపాలు మరియు 3 క్షీరద జాతులు ఉన్నాయి. ఈ అర్బన్ ఫారెస్ట్ ప్రాజెక్ట్ పర్యావరణ సమతుల్యతను కాపాడుకోవడంలో సహాయపడటమే కాకుండా, స్థానిక ప్రజలకు మంచి నడక మార్గాన్ని ఉదయం మరియు సాయంత్రం నడిచే వారికి ఒక ఆహ్లాదరకరమైన స్థలాన్ని అందిస్తుంది. దీంతో వాజ్రే అర్బన్ ఫారెస్ట్ ఇప్పుడు దేశంలోని మిగిలిన ప్రాంతాలకు ఆదర్శంగా నిలిచింది.
ఈ కార్యక్రమంలో పర్యావరణ శాఖ సహాయ మంత్రి శ్రీ బబూల్ సుప్రియో, మహారాష్ట్ర అటవీ శాఖ మంత్రి శ్రీ సంజయ్ రాథే, పర్యావరణ మంత్రిత్వ శాఖ కొత్త కార్యదర్శి శ్రీ ఆర్.పి. గుప్తా, కేంద్ర
పర్యావరణ మంత్రిత్వ శాఖ ప్రత్యేక కార్యదర్శి, డీజీ ఫారెస్ట్స్ శ్రీ సంజయ్ కుమార్, యునైటెడ్ నేషన్ కన్వెన్షన్ టు కంబాట్ డిసర్ట్పైకేషన్  ఎగ్జిక్యూటివ్ డైరెక్టర్ శ్రీ ఇబ్రహీం థియావాండ్, యునైటెడ్ నేషన్ ఎన్విరాన్మెంట్ ప్రోగ్రామ్  ఎగ్జిక్యూటివ్ డైరెక్టర్
శ్రీమతి ఇంగెర్ ఆండర్ అండర్సన్ తదితరులు పాల్గొననున్నారు. వర్చువల్ విధానంలో జరిగే అ కార్యక్రమంలో ప్రముఖులు ఆన్లైన్ ద్వారా పాలుపంచుకుంటారు. ఈ కార్యక్రమం https:// www.youtube.com/watch?v=IzMQuhmheoo ద్వారా ప్రత్యక్షంగా ప్రసారం కానుంది.
పెట్రోలియం- సహజ వాయువుల మంత్రిత్వ శాఖ
పరిశుభ్రతను ప్రజా ఉద్యమంగా ప్రధాని మార్చారని స్వచ్ఛత పురస్కారాల ప్రదాన కార్యక్రమంలో వ్యాఖ్యానించిన శ్రీ ధర్మేంద్ర ప్రధాన్
పరిశుభ్రతను ప్రజా ఉద్యమంగా ప్రధాని మార్చారని, దేశవ్యాప్తంగా ప్రజలు ఇందులో భాగస్వాములయ్యారని కేంద్ర చమురు, సహజవాయువు శాఖ మంత్రి శ్రీ ధర్మేంద్ర ప్రధాన్ వ్యాఖ్యానించారు. చమురు పరిశ్రమలో "స్వచ్ఛ పఖ్వాడా" పురస్కారాల ప్రదాన కార్యక్రమంలో ఆయన పాల్గొన్నారు. పరిశుభ్రత ఉద్యమంలో చమురు పరిశ్రమ కూడా పాల్గొంటోందని, ప్రోత్సాహాన్ని అందిస్తోందని మంత్రి అన్నారు. దీనిని మరింత తీవ్రతరం చేయాలని, ఈ విధానానికి అంకితమవ్వాలని సూచించారు.
"2022లో 75 ఏళ్ల స్వాతంత్ర్య భారతావని ఆవిర్భవించనున్న సందర్భంలో, స్వచ్ఛ భారత్ కలను మనం తప్పకుండా నిజం చేయాలి. ప్రైవేటు రంగ చమురు, సహజవాయు సంస్థలు 'స్వచ్ఛ భారత్ అభియాన్'లో విస్తృతంగా పాల్గొనాలి. పర్యాటక ప్రదేశాల్లో అత్యాధునిక మరుగుదొడ్డను ప్రభుత్వ రంగ సంస్థలు ఏర్పాటు చేయాలి" అని తెలిపిన శ్రీ ప్రధాన్, "స్వచ్ఛ పఖ్వాడా","స్వచ్ఛత హి సేవ" అవార్డులను చమురు, సహజవాయు ప్రభుత్వ రంగ సంస్థలకు ప్రదానం చేశారు.
వ్యర్థ జల నిర్వహణ, ఒక్కసారే వినియోగించే ప్లాస్టిక్ నిర్మూలన సహా పరిశుభ్రత అంశాల్లో అవగాహన కల్పించడంలో చేసిన కృషిపై, అవార్డు గ్రహీత సంస్థలను అభినందించారు.
అవార్డు గ్రహీతలు: స్వచ్ఛ పఖ్వాడా
మొదటి పురస్కారం-ఐఓసీఎల్, రెండో పురస్కారం-బీపీసీఎల్, మూడో పురస్కారం-ఓఎన్జీసీ, ప్రత్యేక పురస్కారం-హెచ్పీసీఎల్
అవార్డు గ్రహీతలు: స్వచ్ఛత హి సేవ
మొదటి పురస్కారం-హెచ్పీసీఎల్, రెండో పురస్కారం-బీపీసీఎల్, మూడో పురస్కారం-ఐఓసీఎల్
ప్రధాన మంత్రి కార్యాలయం
ఇన్వెస్ట్ ఇండియా కు అభినందనలు తెలిపిన ప్రధాన మంత్రి
యునైటెడ్ నేశన్స్ కాన్ఫరెన్స్ ఆన్ ట్రేడ్ ఎండ్ డెవలప్ మెంట్  ఇచ్చే 2020 యునైటెడ్ నేశన్స్ ఇన్వెస్ట్ మెంట్ ప్రమోశన్ అవార్డు ను గెలుచుకొన్నందుకు గాను ఇన్వెస్ట్ ఇండియా ను ప్రధాన మంత్రి శ్రీ నరేంద్ర మోదీ అభినందించారు.
‘‘యుఎన్ సిటిఎడి అందించే 2020 యునైటెడ్ నేశన్స్ ఇన్వెస్ట్ మెంట్ ప్రమోశన్ అవార్డు ను గెలుచుకొన్నందుకు గాను ఇన్వెస్ట్ ఇండియా కు అభినందనలు. ఇది భారతదేశాన్ని ప్రపంచం లో పెట్టుబడి కి ప్రాధాన్య గమ్యస్థానం గా తీర్చిదిద్దడానికి, వ్యాపారం చేయడం లో సౌలభ్యాన్ని మెరుగుపరచడానికి మా ప్రభుత్వం తీసుకొంటున్న శ్రద్ధ కు ఒక నిదర్శనం’’ అని ప్రధాన మంత్రి అన్నారు.